A magyar mezőgazdaságnak fel kell készülnie a klímaváltozás kihívásaira, a legmodernebb agrotechnikák alkalmazására, a termelés hatékonyságának növelésére. Az állattenyésztő telepek klimatizálása, az öntözés és a fiatalok megnyerése mind fontos eleme a jövőbeni magyar mezőgazdaságnak.
Farkas Sándor, az Agrárminisztérium miniszterhelyettese a VII. Hajdúsági Expo, Ipari, Kereskedelmi, Mezőgazdasági és Erdészeti Gépkiállítás és Termékbemutató megnyitóján rámutatott: a napokban tapasztalható hőség nemcsak az ember, hanem az állatok szervezetét is rendkívül megterheli.
Magyarországon az állattenyésztő telepeken a klimatizálás még nem kellő mértékű, így a gazdálkodók nem tudnak versenyképesek lenni.
Pedig ahhoz, hogy a mezőgazdaság biztos megélhetést jelentsen hosszú távon, növelni kell a hatékonyságot. Ehhez feltétlenül hozzátartozik az öntözésfejlesztés is. A cél az, hogy öt év múlva a gazdák 100 ezer hektáron tudjanak öntözni, amelyhez a kormányzat segítsége is kell, akár támogatások formájában.
Az öntözésfejlesztés, a technikai újítások átvétele és használata mellett
legalább ilyen fontos a jövő generációjának megnyerése.
Különböző tájékoztatókkal, programokkal meg kell mutatni a fiataloknak, hogy a ma és a közeljövő mezőgazdasága már nem is hasonlít a korábbiakra, a jövő a precíziós gazdálkodásról szól, amelyhez megfelelő szaktudású diákokat kell oktatni.
Változó klíma, változó világ (képgaléria) Megkezdődött Szentendrén a Solar Decathlon Europe 2019 innovációs házépítő verseny Fűtéskorszerűsítés, amelytől az egész főváros fellélegezhet Ukrajna a klímaváltozásból ideiglenesen profitálhat A csodavárás buktatóiról